google/wiki40b huggingface dataset:
Petasos

Petasos (gresk: πέτασος) er en type rund solhatt som ble båret av menn i det gamle Hellas, ofte sammen med khlamys, en kort kappe. Hatten ble laget av filt, lær eller flettet strå og hadde en brei, mjuk brem og hakesnor slik at den kunne henge på ryggen. Hattetypen skal ha oppstått i Thessalia. Den ble særlig brukt av bønder og reisende og ble regnet som typisk for folk fra landet.
En type stridshjelm av metall som ble brukt av ryttersoldater fra Athen, hadde samme form som petasos. Noen av disse skal ha hatt hull på ytterkanten, trolig for å feste en type deksel av tekstil.
Petasos, eller petasosformet hjelm med vinger, ble sammen med blant annet bevingede sko (talaria-sandaler) og merkurstav (caduceus) kjennetegn for Hermes i antikkens kunst. Hermes var de greske gudenes budbringer som tilsvarte Merkur i romersk mytologi. Petasos-hjelm slik den framstilles i billedkunsten, kan for øvrig likne på den skålformede og sirkelrunde brodie-hjelmen, en type britisk militærhjelm som var vanlig fra 1915 til 1980-tallet.
Yukinori Muramatsu

Karriere

Yukinori Muramatsu startet sin profesjonelle karriere i Urawa Reds i 1992. Han har også spilt for Fujitsu.
Barmer kullkraftverk

Barmer kullkraftverk er et varmekraftverk under utbygging i provinsen Rajasthan, i India. Det har en installert produksjonskapasitet på foreløpig 270 MW, men det skal installeres i alt åtte enheter á 135 MW. Målytelsen er 1 080 MW. Anleggets utstyr er hovedsakelig levert av kinesiske Dongfang Electric.
Brenselkilden er kull. Utbyggingen startet i 2009 og skal pågå til 2015.
Rakettsilo

En rakettsilo er en underjordisk, vertikalt plassert sylindrisk installasjon for oppbevaring av interkontinentale ballistiske missiler(ICBM-er).
Frem til 1960-tallet ble alle ICBM-er skutt ut fra overflatebaser, noe som gjorde våpnene svært sårbare for bombeangrep. Storbritannia startet på 1950-tallet et prøveprosjekt med underjordiske rakettramper, men dette ble avblåst i 1960. Selv om det originale prøveprosjektet var avsluttet var ideen med underjordiske rakettoppskytingsinstallasjoner født, og USA overtok ideen.
Noe av bakgrunnen for rakettsiloenes suksess var overgangen fra superavkjølte til tempererte drivstoff, som gjorde at rakettene kunne stå lagret med drivstoffet ombord. Den videre overgangen til fast drivstoff bidro i enda sterkere grad her.
Siden 1960-tallet har siloen vært det primære landbaserte rakettutskytningssystemet, men økt nøyaktighet i ulike treghetsnavigasjonssystemer førte utover 1970- og 1980-tallet til at den store fordelen med underjordisk lagring er blitt noe redusert. USA har brukt store ressurser på å forsøke å utvikle erstatninger, men ingen av disse er satt i produksjon. Sovjetunionen/Russland og Kina har tatt i bruk flyttbare ICBM-ramper.
De senere år har nedrustning og overgang til andre våpensystemer medført at flere rakettsiloanlegg er blitt nedlagt, og i USA har enkelte av disse blitt solgt til privatpersoner, som har brukt dem til forskjellige formål. Mest spesielt her kan kanskje sies å være William Pickards sak, hvor han ble dømt for å ha planlagt produksjon av massive mengder LSD i en nedlagt silo i Kansas.
Hitra sorenskriveri

Arkiv

Arkivet etter Hitra Sorenskriveri er avlevert til Statsarkivet i Trondheim
Albanias flagg

Det albanske nasjonalflagget har rød grunnfarge med en svart to-hodet ørn (dobbeltørn)i midten. Det stammer fra våpenskjoldet til Gjergj Kastriot Skanderbeg, en albaner som på 1400-tallet ledet Albania i et suksessfullt opprør mot Det osmanske riket. Dette resulterte i en kort periode av albansk selvstendighet fra 1443 til 1478. Det nåværende flagget ble innført 7. april 1992.
Tidligere albanske stater, som det albanske kongedømmet og det kommunistiske Albania, har hatt flagg som i grunnform har vært det samme. Kongedømmet førte flagget med ørnen som nasjonalflagg, mens statsflagget hadde tillegg av Albanias spesielle krone, den såkalte Skanderbegs hjelm, en hjelm som på toppen har et hode av en hornet geit. Under kommunismen ble en rød stjerne med gult omriss plassert over ørnen. Stjernen ble fjernet i 1992.

Andre flagg

Albanias nasjonalflagg føres på land også av statlige myndigheter og forsvaret. Til sjøs er det et statsflagg, det vil si i bruk av statlige fartøyer. Sivile fører til sjøs et handelsflagg som har en svart stripe i rød duk. Orlogsflagget har den svarte dobbeltørnen på hvit duk med en rød stripe under. For skip tilhørende reserven er stripen blå, mens kystvaktens skip fører flagg der stripen er grønn.
Forjeksel

Forjeksler hos menneske

Voksne mennesker har åtte forjeksler, fordelt på to i hver halvdel av over- og underkjevene. «Melkejeksler» (1- og 3-årsjeklslene) er forjeksler, de virkelige jekslene kommer først rundt 6-årsalderen og beholdes hele livet.
Forjekslene er såkalt bicuspside, det betyr at de har to spisser i tannkronen, en på yttersiden og en på tungesiden. Spissen på tungesiden hos den første forjekslen i underkjeven er mindre og lavere enn den den ytre, slik at tanna utenfra ser ut som om den bare har en enkel spiss, slik som hjørnetannen. Vanligvis vil den andre forjekslen i underkjeven ha en dobbel tannspiss på tungesiden, og derved være tricupsid. Forjeksler har vanligvis en enkelt rot, men røttene kan ha en dyp fure på siden og doble røtter forekommer.
Silk Stalkings

DVD

Anchor Bay Entertainment publiserte de første fem sesongene av Silk Stalkings på DVD i Region 1 mellom 2004 og 2006. Per 2010 er disse utgivelsene avviklet og utsolgt.
Den 14. oktober 2009 ble det kunngjort at Mill Creek Entertainment hadde kjøpt rettighetene til flere Stephen J. Cannell-serier, som Silk Stalkings. Sesong 1 ble gjenutgitt på DVD 9. mars 2010.
Den 22. oktober 2013 utga Mill Creek Entertainment sesong seks, syv og åtte sammen i én samling med tittelen: Silk Stalkings – Seasons 6, 7 and 8: The Ryan and St. John Cases.

Strømming

Alle åtte sesonger av serien er tilgjengelige på strømmenettstedet Hulu.
Kylling bru

Beskrivelse

Brua er 76 meter lang og bygd i stein fra fjellet like ved. Steinen som er brukt er en granitt og kalles gruogranitt. Høyden over dalbunnen (elven) er 59 meter. Hovedspennet er 42 meter (12 m kortere enn Jora bru), sidespennene ti og åtte meter. Det er seks sparhvelv med spenn på 3,5 m hvert. Juvet er om lag 15 m over elven som er det smaleste stedet. Regnet etter hovedspennet er det en av de lengste steinhvelvbroene i det norske jernbanenettet. Bruen er bygd i en bue, den ligger i en stor kurve (sving) på jernbanen med svingradius 275, og utgjør sammen med Stavem tunnel (som også har en radius på 275 meter) et vendesystem (dobbelslyng) for at lokomotivene skal klare den stor høydeforskjellen mellom dalbunnen og Stuguflåten. Kylling tunnels nedre åpning er like ved broen og inngår sammen med broen i den nedre slyngen i vendesystemet. Mellom Kylling bru og Kylling tunnel ble det satt opp et snøoverbygg.

Byggeperioden

Byggeperioden var nesten ni år, fra 1913 til 1923. De forberedende arbeidet begynte i 1913. Det skjedde ingen alvorlige ulykker under byggingen.
Høsten 1916 ble det lagt ut en hengebru over juvet, den var 35 m lang og tålte vekten av to mann med redskap. Det ble bygget et stort stillas av tiløkset tømmer. Stillaset måtte tåle vekten av bruspennet. Steinen ble tatt ut fra Kylling tunnel like ved brua og fra Stavem tunnel (vendetunnelen) 3 km unna med en høydeforskjell på 49 m. Steinen måtte være av god kvalitet for å tåle trykket og belastningen av jernbanen. Hver stein måtte tilpasses brukonstruksjonen. Bruen er selvbærende.
Under andre verdenskrig ble bruen minert av okkupasjonsmakten. Den var klar til å sprenges om nødvendig, men den ble spart.
Ove Andersen

Bakgrunn

Andersen ble født i Arendal og var sønn av sorenskriver Ove S. Andersen (1841–1923) og Hildborg Elisabeth Conradi (1855–1878). Han ble utdannet Cand. jur. i 1901. Han var overrettssakfører i Arendal fra 1903 til 1910, deretter høyesterettsadvokat. Han ble utnevnt til sorenskriver i Nedenes 12. november 1926. Han giftet seg i 1912 med Margarethe Ugland Kløcker (1890-1947) fra Arendal, av adelslekten Kløcker.
Bartolomeo Montagna

Bartolomeo Montagna (født 1449/1450, død 1523) var en italiensk maler og arkitekt som arbeidet i Vicenza og Venezia. Han var formodentlig født nær Brescia. Han fikk formodentlig sin første opplæring under Domenico Morone i Verona, hvor han synes å ha tilegnet seg raffinementet til den seine quattrocento, tilsvarende til det som var tilfelle for Carpaccio og Mantegna. Figurene er strikt organisert i rommet og har fredelige uttrykk med klassisk distansering. Han blir også ansett å være sterkt influert av Giovanni Bellini. Montagna kan ha arbeidet i studioet til Bellini rundt 1490. Benedetto Montagna, en produktiv gravør, var sønnen og elevens hans som var aktiv med kunstnerisk arbeid til etter 1540.
Bardistus

Utseende

En nokså stor, langstrakt, brun trebukk. Antennene er tynne og litt kortere enn kroppen. Pronotum er litt lengre enn bredt, med en skarp tann midt på hver sidekant. Dekkvingene er parallellsidige, hver med to fine, opphøyde lengderibber.

Utbredelse

Arten er utbredt i Australia.
Institutt for privatrett

Organisering

Den valgte instituttlederen, tidligere kalt bestyrer, er instituttets øverste leder. Arbeidet med administrative oppgaver ledes i det daglige av en kontorsjef. Som et rådgivende organ for ledelsen finnes Instituttrådet. Ved siden av dette organiseres forskningsarbeidet på forskjellige måter, for eksempel med fag- og forskergrupper. Instituttleder i 2019 er professor John Asland.
By- og regionplanlegging

By- og regionplanlegging er et tverrfaglig fagfelt som er utviklet med bakgrunn i en økende grad av samfunnsstyring for utviklingen i og rundt byer og tettsteder. Feltet omfatter i dag så godt som alle sider ved arealer og -bruk over hele landet.
Planlegging har fokus på handling og skal løse en rekke samfunnsutfordringer som arealplanlegging, byutvikling, areal- og transportplanlegging og samfunnsplanlegging. Planlegging omfatter planprosessen der formelle rammer, organisasjon og ledelse, utvikling, politikk, demokrati og medvirkning er viktig. 
Planlegging som fag bygger på planlegging som fagfelt i tillegg til andre fagfelt som arkitektur, teknologi, samfunnsfag og naturfag. Viktige i planlegging er derfor også fagfelt som GIS, bymorfologi, samferdsel, juss, geografi, statsvitenskap, universell utforming, landskapsøkologi, landskapsanalyser og miljøpsykologi.
God og bærekraftig arealbruk er en forutsetning for dagens samfunnsutvikling. Vekst og velstand fordrer god balanse mellom vern og bruk. I Norge er alle kommuner pålagt å planlegge arealer og ressurser etter plan- og bygningsloven (2008). All utbygging skal godkjennes politisk, og planlegging bygger på faglige vurderinger og utforming. Planleggere har rollen som de fremste ekspertene i by- og regionutvikling. 
By- og regionplanlegging bygger på kjernekompetanse om planlegging og tverrfaglig kompetanse som gjør en planlegger  i stand til å samarbeide på tvers av fagområder og med andre profesjoner som arkitekter, jurister, samfunnsvitere, naturvitere, teknologer og geografer. Planleggere kan analysere nåtiden, forstå utviklingsprosesser, finne frem til gode løsninger og vurdere konsekvenser av disse. 
Institutt for by- og regionplanlegging ved Fakultet for landskap og samfunn, Norges miljø- og biovitenskapelige universitet utdanner planleggere og landskapsarkitekter. Dette er det største fagmiljøet i Norge.
Institutt for byforming og planlegging ved Fakultet for arkitektur og billedkunst/ Norges teknisk-naturvitenskapelige universitet i Trondheim er det eldste miljøet i byplanlegging i landet.«Se arktikkel: Sverre Pedersen – utdypning».Institutt for byforming og planlegging utdanner arkitekter og planleggere.
Kung fu

Wushu i Norge

Den første Hung Gar "Kung Fu" skolen i Norge ble grunnlagt av Tony Brown i Porsgrunn, februar 1986. Skolen eksisterer fremdeles i Porsgrunn den dag i dag, sammen med Tony Browns andre skole i Norge som holder til i Lyngen. Tony Brown, som har drevet aktivt med Hung Gar "Kung Fu" i over 40 år, er i tillegg den eneste vestlige i verden som innehar 8. tuan. I tillegg til å instruere, er han også en internasjonalt anerkjent dommer, og i en eldre alder deltar han fortsatt i konkurranser, også som utøver.
Zhang Guowei (høydehopper)

Karriere

Guowei fikk sølv ved juniorasiamesterskapet i friidrett 2010, med 2,23 meter, slått av Mutaz Essa Barshim. 
Ved Asiamesterskapet i friidrett 2011 i Kobe i Japan hoppet han 2,15 meter, og endte på 8.-plass, og ved VM i friidrett 2011 i Daegu satte han ny personlig rekord i kvalifiseringen, med 2,31 meter, men greide bare 2,25 i finalen, og endte på 10.-plass. 
I februar 2012 fikk han sølv ved Asiamesterskapet i friidrett innendørs 2012, igjen slått av Mutaz Essa Barshim. I mars kom han på fjerdeplass ved VM i friidrett innendørs 2012 i Istanbul. Han hoppet 2,31, som var ny kinesisk rekord innendørs.
Campbell County (Wyoming)

Historie

Campbell County ble grunnlagt i 21. februar 1911 med land fraskilt fra Crook County og Weston County.
Campbell County har enten fått sitt navn etter John Allen Campbell, en guvernør av Wyoming-territoriet eller etter Robert Campbell, en tidlig pelsjeger, som var en pelshandler med forbindelse til William Henry Ashley.
Oberreichenbach

Oberreichenbach er en tysk kommune i fylket Baden-Württemberg i Sør-Tyskland. Kommunen har 2854 innbyggere (31.12.2007). Navnet ble gitt til Oberreichenbach på grunn av bekken «Reichenbach» som oppstår her.
Herborg

Etymologi

Herborg er en norrøn form av det gammelhøytyske navnet Heriburg, som er dannet av heri, «hær», og burg, «borg».
Mikojan-Gurevitsj MiG-21

Historikk

Den første prototypen med deltavinge, kalt Ye-4 eller E-4, fløy 14. juni 1956, og flyet ble satt i produksjon tidlig i 1959.
MiG-21 ble brukt av de kommunistiske styrkene under Vietnamkrigen, og ble regnet som et avansert jagerfly på den tiden. Med sin deltavinge var det den første jageren Sovjetunionen produserte som var egnet både til luftkamp og avskjæring. 
Flyet er ganske lett, og kan oppnå Mach 2 ved hjelp av etterbrenner. Sammenlignbare fly er det amerikanske F-104 Starfighter og det franske Mirage III.
MiG-21 dannet sammen med MiG-17 ryggraden i det nord-vietnamesiske luftforsvaret under Vietnamkrigen. MiG-21 var ofte i luftkamp med amerikanske fly som F-105 Thunderchief, F-8 Crusader og mest av alt F-4 Phantom II.
Neoscelis dohrni

Utseende

En middelsstor (16-25 millimeter), svart eller metallisk farget gullbasse med lange bein. Kroppen er ganske blank. Antennenes klubbe er noe kortere enn stammen. Hannen har et kort, i spissen kløvet horn i pannen og en foroverrettet pigg på hver side av dette. Føttene på forbeina er tett kledt med oransje hår på undersiden.

Utbredelse

Artene er utbredt i sørlige og sentrale deler av Mexico (Aguascalientes, Guerrero, Jalisco, Nayarit).
Stor krattmåler

Utseende

En middelsstor (vingespenn 25 – 32 mm), slank, brunlig måler. Den kan ligne flere andre arter men kan kjennes på de trekantede, mørke feltene i forvingens hårfrynser. Forvingen er lysbrun, mørkere ved roten. Rundt midten er det et bredt, brunt tverrbånd med hakkete, hvitkantede sider. Dette båndet er omtrent dobbelt så bredt ved forkanten av vingen som ved bakkanten. Vingens ytterkant er mer eller mindre mørkebrun, i vingespissen med hvit skråstrek, langs ytterkanten med noen små, hvite flekker. Hårfrynsene langs vingekanten er nokså lange, lyse med trekantede (kileformede), brune felter. Bakvingen er silkeaktig hvit, bakhjørnet mørkere. 
Larven er slank, litt knudrete med påfallende, korte, utstående børster. Ryggen er gråbrun, litt lysere på de bakerste kroppsleddene. Hvert kroppsledd utenom de fremste og bakerste har en mørk, U-formet tegning, området inne i U-en er blekt med en liten, svart flekk.

Levevis

Stor krattmåler kan finnes i mange ulike miljøer, i skog, på enger, på buskmark og også opp i fjellet. Larvene lever på maurer (Galium spp.). De voksne målerne flyr mellom april og juni, senest i fjellet.

Utbredelse

Stor krattmåler finnes i Europa, videre er den kjent fra Altaj, fra Kamtsjatka og Japan. Det er usikkert om den forekommer i de mellomliggende områdene. I Norge er den funnet over hele landet.
İsmail Enver

Tidlig liv

Det er uenighet om hans opprinnelse og oppvekst. Enkelte kilder oppgir at han ble født i fattige kår i Abana, som er en by i nærheten av Svartehavet. Hans far var etnisk tyrker og jobbet som bro-vokter. Hans mor fra Albania i Kaukasus og jobbet som gravlegger, og han hadde en bestemor som var tsjerkesser. Andre påstår han ble født i en velstående familie i Konstantinopel. Han begynte i den osmanske hæren som «subaltern» uten penger og innflytelse, men jobbet seg oppover i systemet og fikk tilgang til universitetet i Konstantinopel. Derfra dro han til Salonika, som var hovedkvarteret til de gryende Ungtyrkerne. Der ble han kjent med Mehmed Talat, senere kjent som Talat Pasja, og İsmail Enver fant endelig en som hadde samme politiske ideer som han selv.

Veien mot makten

Etter han ble forfremmet til major dro han til Berlin som militær attaché i 1909 og var der frem til 1911. Etter han kom tilbake vant Ungtyrkerne en stor valgseier i april 1912. Men tapet av Libya til Italia og andre tilbakeslag gjorde at Ungtyrkerne måtte inngå i en politisk koalisjon som ble kalt Liberal Union. Men like etter, 23. januar 1913 tok han, Talat Pasja, og Djemal Pasja makten i et militærkupp. Til tross for at de to andre offisielt hadde høyere stillinger var det som regel İsmail Enver som hadde siste ord. En uke før Det osmanske riket erklærte krig mot Russland ved å bombe Odessa, erklærte Enver seg som «Vice-Generalissimo». Dette innebar at han nær sagt var diktator over den osmanske regjeringen i en alder av 34 år.

Første verdenskrig og død

Så snart krigen startet, 31. oktober, 1914, beordret Enver alle menn i militær alder å melde seg. Rekrutteringskontorene taklet ikke den enorme pågangen og det oppstod store forsinkelser. Dette gikk også utover landbruket som Det osmanske riket var veldig avhengig av på det tidspunktet. Etter første verdenskrig, som ble en stor katastrofe for Det osmanske riket, flyktet han via Odessa til Tyskland og derfra inn til Russland. I 1919 ble han dømt til døden i Tyrkia for sin rolle under krigen. Han flyttet seg senere til Bukhara i Usbekistan. Der var han på oppdrag fra de russiske myndighetene, hvor han ble sendt for å slå ned det muslimske opprøret som hadde oppstått i Sentral-Asia. Men Enver endte opp med å kjempe med opprørerne mot Russland. Det eksisterer mange teorier og historier om hans død, men ingenting er dokumentert. Det som er fastslått er at han døde i kamp mot Russland i det området som er Tadsjikistan i dag.
Suomi-neito

Suomi-neito eller Finlands mö, finsk og svensk for «Finlands møy», «Finlands jomfru» eller «Den finske jomfruen», er en poetisk, kvinnelig nasjonalpersonifikasjon for Finland. 
Finlands jomfru kan også henvise til Finlands landegrenser på kartet, som i formen kan minne om en kvinne med arm (to armer før våpenhvilen i Moskva 1944), hode og kjole.

Beskrivelse og historikk

Suomi-neito blir gjerne framstilt som en ung kvinne som er blond (eventuelt med fletter), blåøyd og barbeint. Hun er gjerne iført kjole som enten er hvit eller i nasjonalfargene blå og hvit. Hun kan også bære «historisk» nasjonaldrakt. Opprinnelig ble hun ofte kalt «Aura» etter Aura å som har munning ved Åbo, som lenge var Finlands læresete. Aura forekommer for eksempel i Pehr Henrik Lings dikt Gylfe fra 1810 og hos Johan Ludvig Runeberg som betegner Kungliga Akademien i Åbo «Auras lärosalar».
Finskemøya er et romantisk, allegorisk nasjonalsymbol på samme måte som Mor Norge for Norge, Moder Svea for Sverige, Britannia for Storbritannia, Marianne for Frankrike og Columbia for USA.

Annet

Suomen Neito er en finsk skjønnhetskonkurranse. Den viktigste nasjonale tevlingen er imidlertid Miss Suomi. I 1952 vant Armi Kuusela (født 1934) Suomen Neito. Hun ble seinere Miss Universe.
Også Lotta Svärd er en ungdommelig kvinnefigur som har fått representere finsk nasjonalisme på 1900-tallet. Hun er hovedperson i et dikt i Johan Ludvig Runebergs nasjonalepos Fänrik Ståls sägner fra 1860. I diktet er Lotta soldatkona som følger mannen i finskekrigen 1808-1809, og fortsetter som sykepleier på slagfeltet etter at mannen har falt i kampen. Skikkelsen ga navn til den paramilitære hjelpeorganisasjonen Lotta Svärd-organisasjonen i Finland 1920-1944 og tilsvarende lottebevegelser i Skandinavia, deriblant Norges Lotteforbund.
Av nasjonaldyr regnes brunbjørn som nasjonalsymbol for Finland. Finlands jomfru er framstilt med en bjørnefell knyttet om livet og dyrehodet som en hette på Walter Runebergs kvinnefigurer ved soklene på monumentet over nasjonalskalden Johan Ludvig Runeberg, reist i Esplanadparken i Helsingfors 1885, og på monumentet av Aleksander II av Russland, reist på Senatstorget i samme by 1893.
Reppadalen naturreservat

Reppadalen naturreservat ovenfor Arnatveit i Bergen er et myrområde med regnvannsmyr, jordvannsmyr, flatmyr og bakkemyr og med vegetasjon av flaskestarr og bleiktorvmose. Området er 400 dekar stort og ble vernet i 1983. Området ligger ca. 400 meter over havet og er mye brukt som friluftsområde i Arna via turveiene Rambergsveien og Reppadalsveien. Man kan også følge turstiene fra Garnes over Ådnanipa.
I naturreservatet befinner det seg også noen gamle setrer: Garnessetra, Ådnasetra og Seimssetra. Et bygg fra Seimssetra er flyttet fra Reppadalen til Ådnatun museum.

Naturreservat i Arna

Kråmyrane naturreservat – Reppadalen naturreservat
Elverum Fotball i 2013

Elverum 2

Reservelaget til Elverum spiller i 2013 i 4. divisjon fotball for herrer.
BMD-2

BMD-2 er en sovjetisk stormpanservogn fra 1985 . Der er en variant av BMD-1, men med et nytt tårn og noen forbedringer i skroget. BMD står for Boyevaya Mashina Desanta (Боевая Машина Десанта, som betyr "luftlande stormpanservogn"). Det er en vidareutvikling av BMD-1, men det ble ikke produserte nok vogner til full utkifting. NATO kalte vogna for BMD M1981/1.
Rambouillet

Historie

Rambouillet var i søkelyset under Kosovokrigen da partene møttes her sammen med NATO. Møtet skulle gjøre slutt på krisen, der Kosovo skulle få selvstyre, de jugoslaviske paramilitære styrkene skulle legge ned våpene og NATOs fredsstyrker skulle få innpass i Kosovo. Den jugoslaviske regjeringen nektet imidlertid å skrive under på Rambouillet-avtalen, og ville utstede selvstyre til Kosovo. Dette ble begynnelsen på Kosovokrigen, og NATOs reaksjon på at Jugoslavia ikke skrev under på avtalen var å bombardere landet i perioden mars til juni 1999.
Mori (Changji)

Mori for kasakhene (kinesisk: 木垒哈萨克自治县; pinyin: Mùlěi hāsàkè Zìzhìxiàn; uigursk: مورى قازاق ئاپتونوم ناھىيىسى / Mori Kazak Aptonom Nahiyisi) er et autonomt fylke i det autonome prefektur Changji i den autonome region Xinjiang i Folkerepublikken Kina.
Befolkningen var på 87 489 innbyggere i 1999.
Tretten kinadefinerte nasjonaliteter bor i fylket. De viktigste er : Han-kinesere, kasakhene, uigurene, usbekerne og hui-kineserne.
Talk It to the Mountains

Talk It to the Mountains er et musikkalbum med Girl Happy, utgitt i 2007. Dette er bandets debutalbum.
Absolute Music 17

Absolute Music 17 er det 17. samlealbumet i den norske Absolute Music-serien og ble utgitt i 1996.
Maltas universitet

Maltas universitetet  (Maltesisk:L-Università ta' Malta) er Maltas eneste universitet. Det tilbyr studieprogrammer på bachelor- , master- og doktorgradsnivå.
Nicola Tesla A kraftverk

Nicola Tesla A kraftverk er et kullkraftverk i Obrenovac i Serbia, ved elva Sava. Det har en installert produksjonskapasitet på 1502 MW fordelt på 6 omtrent like store blokker / kokere. Operatør er det nasjonale energiselskapet Elektroprivreda Srbije.
Anlegget ble påbegynt 1970 stod ferdig utbygd i 1979. Brenselskilden er brunkull og lignitt.
FreeSBIE

FreeSBIE er et live-basert, UNIX-liknende, operativsystem som kan kjøres uten å installere. Det er basert på FreeBSD, og er et fri programvare-system.
FreeSBIE bruker Xfce og Fluxbox.
Dausa (distrikt)

Demografi

Ved folketellingen i 2011 var det 1 637 226 innbyggere i distriktet, mot 1 317 063 i 2001. Den urbane befolkningen utgjør 12,38 % av befolkningen.
Barn i alderen 0 til 6 år utgjorde 15,69 % i 2011 mot 20,12 % i 2001. Antallet jenter i den alderen per tusen gutter er 859 i 2011 mot 906 i 2001.